Armageddon (film)

***Armageddon*** er en amerikansk science fiction-action og katastrofefilm fra 1998 regissert av Michael Bay. De ledende rollene spilles av Bruce Willis Billy Bob Thornton, Ben Affleck, Steve Buscemi, Liv Tyler, Ken Campell, Owen Wilson og Peter Stormare.

Filmen kom nesten samtidig som *[[Deep Impact (film)|Deep Impact]]*. De to filmene har en rekke likhetstrekk, men er også ganske forskjellige i stil. Sistnevnte er mer dramapreget og regnes som mer realistisk en *Armageddon*, men den ble ikke så populær hos publikum. *Armageddon* fikk lunken mottakelse av kritikerne, men ble en stor publikumssuksess i USA (kun forbigått av *[[Redd Menig Ryan]]*).

Den vant Saturn Award for beste sci-fi-film og beste regi. Andre priser inkluderer to Blockbuster Entertainment Award, en BMI Film Music Award og to MTV Movie Awards. Bruce Willis ble tildelt en Razzie Award i klassen verste hovedrolle (også for hans medvirkning i The Siege og Kodenavn Mercury). Det må også nevnes at filmen ble nominert til fire Oscar (beste lyd, beste lydeffekter, beste visuelle effekter og beste musikk).

## Handling
Etter at NASA oppdager at en astroide på størrelse med Texas er på kollisjonskurs med Jorden blir det en kamp mot tiden for å finne en måte å stoppe den på. Mange forslag blir lansert for NASA-sjefen Dan Truman (Billy Bob Thornton), men til slutt er det klart at det bare finnes en reell løsning; et gruppe må sendes til selve astroiden, bore et hull dypt ned i bakken og plassere en atombombe i bunnen, som så skal ødelegge faren. De kommer frem til at det bare er en mann som kan utføre jobben; boresjef Harry S. Stamper (Bruce Willis). Sammen med en gruppe av mer eller mindre eksentriske gærninger blir han hentet for å gjøre jobben sammen med et del av NASAs egne astronauter. Etter en halsbrekkende treningsøkt blir to romferger sendt ut, med et borelag i hver.

Filmen har også en kjærlighetshistorie som handler om Grace (Liv Tyler), og AJ (Ben Affleck) som blir forlovet. Problemet er at Grace er datteren til Harry og Harry og AJ er ikke bestevenner.

## Om filmen
;Kritikerne
Filmen fikk lunken mottakelse av kritikerne, noe som gjenspeiles i den har fått 40% på Rotten Tomatoes og 42% på Metacritic. Den amerikanske kritikeren Roger Ebert gav den bare 1 av 4 stjerner og beskrev den som et «angrep mot øyne, ører, hjerne og menneskelig fornuft». I 2005 satte han den opp på sin liste over «Eberts mest hatede filmer». Den fikk like hard medfart av anmelderne i Rolling Stone, Washington Post og Variety, mens anmelderne i Newsweek, L.A. Weekly og The New Yorker var blant de som gav den best omtale.

;Publikum
Filmen ble en stor publikumssuksess i USA og globalt. Den innbrakte 553,7 millioner dollar på verdensbasis, hvorav 201,6 millioner i USA alene. Den ble den mest innbringende filmen på verdensbasis i 1998 og den nest mest innbringende i USA. Produksjonskostnadene var på 140 millioner dollar. I tillegg ble 25 millioner dollar ble brukt på annonsering.

;Musikk
Armageddon-soundtracket inneholder bidrag fra mange kjente grupper og artister, deriblant Aerosmith, Journey, ZZ Top og Bon Jovi. Musikken er lagd av Trevor Rabin.

## Rollebesetning

* Bruce Willis : Harry Stamper
* Ben Affleck : A.J. Frost
* Liv Tyler : Grace Stamper
* Billy Bob Thornton : Dan Truman
* Will Patton : Charles „Chick“ Chapple
* Steve Buscemi : Rockhound
* Jason Isaacs : Dr. Ronald Quincy
* William Fichtner : Colonel William Sharp
* Owen Wilson : Oscar Choi
* Michael Clarke Duncan : Jayotis „Bear“ Kurleenbear
* Jessica Steen : Jennifer Watts 
* Udo Kier : Psykolog ved NASA
* Keith David : General Kimsey
* Peter Stormare : Lev Andropov
* Ken Hudson Campbell : Max Lennert
* Eddie Griffin : Little Guy

## Referanser


## Eksterne lenker
* 
* Filmtrailer (ZuGuide)